2. ลักษณะการประกอบธุรกิจ

  2.1.1 ประวัติความเป็นมาและการเปลี่ยนแปลงพัฒนาที่สำคัญ

  บริษัท นวนคร จำกัด (มหาชน) ได้จัดตั้งเริ่มธุรกิจ เมื่อวันที่ 26 มีนาคม 2514
  โดยมีเขตส่งเสริมอุตสาหกรรม นวนคร จังหวัดปทุมธานี เป็นแห่งแรก
  เพื่อดำเนินธุรกิจด้านพัฒนาอสังหาริมทรัพย์ในรูปแบบเขตส่งเสริมอุตสาหกรรมพร้อมระบบสาธารณูปโภคในพื้นที่โครงการเริ่มต้นประมาณ
  5,000 ไร่ และมีสำนักงานจัดการทรัพย์สินส่วนพระองค์และครอบครัวจารุศรเป็นผู้ถือหุ้นใหญ่
  ต่อมาในปี 2534 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)
  ได้เข้ามาถือหุ้นในบริษัทฯในสัดส่วนร้อยละ 53.35 ของทุนจดทะเบียนชำระแล้ว
  โดยซื้อหุ้นจากสำนักงานจัดการทรัพย์สินส่วนพระองค์ บรรษัทพัฒนาการแห่งเครือจักรภพ และบริษัท
  เอลเดอร์ ไฟแนนซ์ เอเชีย ลิมิเต็ด ทำให้กลายเป็นผู้ถือหุ้นใหญ่ของบริษัทฯ ในปี 2539
  บริษัทฯได้จัดซื้อที่ดินบริเวณตอนเหนือของโครงการจำนวน 208 ไร่
  เพื่อใช้เป็นสถานก่อสร้างบ่อบำบัดน้ำเสียแห่งใหม่ให้สามารถรองรับการบำบัดน้ำเสียภายในโครงการและพัฒนาเพื่อขาย
  ต่อมาในปี 2545 บริษัทฯได้จดทะเบียนแปลงสภาพเป็นบริษัทมหาชน และเมื่อต้นปี 2546
  ได้จัดซื้อที่ดินบริเวณทิศตะวันตกเฉียงเหนือของโครงการจำนวน 137 ไร่
  เพื่อพัฒนาเป็นเขตปลอดอากร (Free-Zone – FZ) ต่อมาในปี 2547
  บริษัทได้มีการเพิ่มทุนและจำหน่ายหุ้นให้แก่ประชาชนทั่วไปและนำบริษัทฯเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย

  ปี 2548 บริษัทฯได้ขยายการลงทุนในเขตส่งเสริมอุตสาหกรรมแห่งใหม่
  เพื่อเป็นช่องทางในการสร้างรายได้แหล่งใหม่ โดยบริษัทฯได้จัดซื้อที่ดิน 1,903 ไร่
  เพื่อลงทุนพัฒนาเป็นเขตส่งเสริมอุตสาหกรรมแห่งใหม่ ที่อำเภอสูงเนิน จังหวัดนครราชสีมา
  ภายใต้ชื่อ “เขตส่งเสริมอุตสาหกรรมนวนคร (นครราชสีมา)” ซึ่งภายในจังหวัดนครราชสีมา
  มีกลุ่มผู้ประกอบการ ตลอดจนนักลงทุนสนใจมาลงทุนมากที่สุดในภาคอีสาน
  การลงทุนส่วนใหญ่เป็นอุตสาหกรรมด้านอิเล็กทรอนิกส์ ชิ้นส่วนโลหะ เครื่องจักร และอุปกรณ์ขนส่ง
  เนื่องจากมีปัจจัยในการดึงดูดการลงทุน
  ตลอดจนทำเลที่ตั้งมีศักยภาพของพื้นที่อยู่ศูนย์กลางของภาคอีสาน ทำให้ได้เปรียบในด้าน
  การขนส่งทางรถยนต์ ทั่วภาคอีสานและภาคอื่นๆ ทั้งยังสามารถเปิดช่องทางสู่ EASTERN SEA
  BOARD และประตูสู่อินโดจีนในอนาคตจะสามารถเชื่อมต่อถึงท่าเรือดานังของประเทศเวียดนามได้
  จึงทำให้เกิดการลงทุนจากต่างชาติอย่างต่อเนื่อง

2.1.2 พัฒนาการที่สำคัญที่ผ่านมา

ปี 2547 : บริษัทฯได้เสนอขายหุ้นเพิ่มทุนให้แก่ประชาชนทั่วไปจำนวน 20,000,000 หุ้น
ทำให้บริษัทฯมีทุนจดทะเบียนชำระแล้วเป็น 927,110,000 บาท

ปี 2548 : บริษัทฯได้เสนอขายหุ้นสามัญเพิ่มทุนให้แก่กรรมการและพนักงานของบริษัทฯ

เดือนเมษายน 2548 : ที่ประชุมสามัญผู้ถือหุ้นประจำปี 2548
มีมติให้ออกและจัดสรรใบสำคัญแสดงสิทธิซื้อหุ้นสามัญของบริษัทฯ อายุ 5 ปี จำนวน 48,419,700
หน่วย ให้สิทธิแก่ผู้ถือหุ้นเดิม ในอัตรา 2 หุ้นเดิมต่อ1หุ้นใหม่ และมีมติให้เพิ่มทุนจดทะเบียนอีก
48,419,700 หุ้น

เดือนมิถุนายน 2548 : บริษัทฯได้ลดราคาพาร์ จาก 10 บาทต่อหุ้น เหลือ 1 บาทต่อหุ้น

ปี 2552 : บริษัทฯได้ร่วมกับพันธมิตรทางธุรกิจในโครงการโรงไฟฟ้าผู้ผลิตไฟฟ้ารายเล็ก
ของบริษัทผลิตไฟฟ้า นวนคร จำกัด (NNEG) โดยพันธมิตรทางธุรกิจ คือ บริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัท ปตท. จำกัด(มหาชน)

ปี 2553 : ในระหว่างปี 2553
มีผู้ถือใบสำคัญแสดงสิทธิซื้อหุ้นสามัญของบริษัทมาใช้สิทธิซื้อหุ้นสามัญของบริษัทฯ ทั้งสิ้น 323,233,710
บาท และใบสำคัญแสดงสิทธิ์ที่ยังไม่ได้ใช้สิทธิอีกจำนวน 2,534,740
หน่วยซึ่งใบสำคัญแสดงสิทธิดังกล่าวได้ครบกำหนดการใช้สิทธิ (5ปี) แล้วในวันที่ 30 กันยายน 2553
ทำให้บริษัทฯมีทุนจดทะเบียนชำระแล้วเพิ่มขึ้นเป็น 1,450,055,530 บาท

เดือนมกราคม 2553 : บริษัทฯ ได้จดทะเบียนจัดตั้ง “บริษัท ผลิตไฟฟ้า นวนคร จำกัด”

เดือนธันวาคม 2553 : ที่ประชุมวิสามัญผู้ถือหุ้นครั้งที่ 1/2553
มีมติให้ออกและจัดสรรใบสำคัญแสดงสิทธิที่จะซื้อหุ้นสามัญครั้งที่ 2 (NNCL-W2) ของบริษัทฯ
ให้แก่ผู้ถือหุ้นเดิมตามสัดส่วนโดยไม่คิดมูลค่า อายุ 5 ปี จำนวน 725,002,751 หุ้น
โดยกำหนดให้ผู้ถือใบสำคัญแสดงสิทธิซื้อหุ้นสามัญของบริษัทในอัตราส่วนใบสำคัญแสดงสิทธิ 1
หน่วยต่อหุ้นสามัญ 1 หุ้น ในราคาหุ้นละ 1 บาท
พร้อมทั้งมีมติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทครั้งที่ 1
ให้แก่กรรมการและพนักงานของบริษัทฯ (ESOP-W1) โดยไม่คิดมูลค่า อายุ 1 ปี จำนวน
72,000,000 หุ้น
โดยกำหนดให้ผู้ถือใบสำคัญแสดงสิทธิซื้อหุ้นสามัญของบริษัทในอัตราส่วนใบสำคัญแสดงสิทธิ 1
หน่วยต่อหุ้นสามัญ 1 หุ้น ในราคาหุ้นละ 1 บาท

เดือนธันวาคม 2553 : โครงการโรงไฟฟ้าผู้ผลิตไฟฟ้ารายเล็ก บริษัท ผลิตไฟฟ้า นวนคร จำกัด
(NNEG)ได้ผ่านการคัดเลือกจากการไฟฟ้าฝ่ายผลิตแห่งประเทศไทย (“กฟผ”) จำนวน 1 โครงการ
ขนาดกำลังการผลิตประมาณ 122 เมกะวัตต์

ปี 2554 : ในระหว่างปี 2554
มีผู้ถือใบสำคัญแสดงสิทธิ์ซื้อหุ้นสามัญของบริษัทมาใช้สิทธิซื้อหุ้นสามัญของบริษัทฯ ทั้งสิ้น 467,014
หน่วย และใบสำคัญแสดงสิทธิ์ที่ยังไม่ได้ใช้สิทธิ์อีกจำนวน 724,560,751
หน่วยซึ่งใบสำคัญแสดงสิทธิ์ดังกล่าวจะครบกำหนดการใช้สิทธิ์ ในปี 2559
และมีใบสำคัญแสดงสิทธิซื้อหุ้นสามัญของบริษัทฯครั้งที่ 1
ที่ออกให้แก่กรรมการและพนักงานของบริษัทฯได้ครบกำหนดการใช้สิทธิ (1 ปี) ครบกำหนดในวันที่
31 ธันวาคม 2554 จำนวน 72,000,000 หน่วย ซึ่งมีผู้มาใช้สิทธิ์ จำนวน 70,915,000 หน่วย
และมีใบสำคัญแสดงสิทธิ์ที่ไม่ได้ใช้สิทธิ์อีก 1,085,000หน่วย
ซึ่งใบสำคัญแสดงสิทธิ์ดังกล่าวได้ครบกำหนดการใช้สิทธิ์ ไปแล้วเมื่อวันที่ 31 ธันวาคม 2554
จากการใช้สิทธิ์ซื้อหุ้นสามัญของบริษัทฯครั้งนี้ทำให้บริษัทฯมีทุนจดทะเบียนชำระแล้วเพิ่มขึ้นเป็น
1,521,412,530 บาท

เดือนพฤษภาคม 2554 : บริษัทฯได้ลงนามในสัญญาระหว่างผู้ถือหุ้น (Shareholder Agreement)
เพื่อเข้าร่วมลงทุนใน NNEG กับบริษัท ปตท. จำกัด(มหาชน) และบริษัท ผลิตไฟฟ้าราชบุรี โฮลดิ้ง
จำกัด(มหาชน) ในสัดส่วนการถือหุ้นร้อยละ 30 30 และ40 ตามลำดับ ทั้งนี้ NNEG มีทุนจดทะเบียน
2 ล้านบาท แบ่งออกเป็นหุ้นสามัญ 200,000 หุ้น มูลค่าหุ้นละ 10 บาท
ทั้งนี้จะมีการเพิ่มทุนจดทะเบียนเป็น 1,450 ล้านบาท
เพื่อรองรับการลงทุนทั้งโครงการคิดเป็นจำนวน 5,700 – 5,800 ล้านบาท

NNEG เป็นโรงไฟฟ้ารายเล็ก (Small Power Producer : SPP)
ที่ใช้กระบวนการผลิตไฟฟ้าและไอน้ำ โดยใช้ก๊าซธรรมชาติเป็นเชื้อเพลิง
มีกำลังการผลิตไฟฟ้าสุทธิประมาณ 122 เมกะวัตต์ และมีกำลังการผลิตไอน้ำ 15 ตันต่อชั่วโมง
มีลูกค้าตามสัญญาคือการไฟฟ้าฝ่ายผลิตแห่งประเทศไทยและลูกค้าโรงงานอุตสาหกรรมภายในเขตส่งเสริมอุตสาหกรรมนวนคร
จังหวัดปทุมธานี โดยคาดว่าโครงการจะสามารถเริ่มดำเนินการเชิงพาณิชย์ในปี 2559

  2.2 ภาพรวมการประกอบธุรกิจของบริษัท บริษัทย่อย บริษัทร่วม และบริษัทที่เกี่ยวข้อง

  บริษัท นวนคร จำกัด (มหาชน)
  ดำเนินธุรกิจพัฒนาอสังหาริมทรัพย์ที่มุ่งเน้นการพัฒนาโครงการเขตส่งเสริมอุตสาหกรรม
  โดยเป็นบริษัทย่อยของบริษัท เอ็นอีพี อสังหาริมทรัพย์และอุตสาหกรรม จำกัด (มหาชน)
  ซึ่งประกอบธุรกิจผลิตและจำหน่ายบรรจุภัณฑ์ที่ผลิตจากปอและพลาสติก
  และปัจจุบันถือหุ้นอยู่ในบริษัทจำนวน 355,950,000 หุ้น คิดเป็นร้อยละ 23.60
  ของทุนจดทะเบียนชำระแล้ว ทั้งนี้
  ปัจจุบันบริษัทไม่มีเงินลงทุนในบริษัทย่อยและบริษัทร่วมแต่อย่างใด
  มีเพียงเงินลงทุนในบริษัทที่เกี่ยวข้องกันซึ่งส่วนใหญ่ดำเนินธุรกิจที่เกี่ยวเนื่องกับธุรกิจหรือสนับสนุนด้านการให้บริการแก่ผู้พักอาศัยและ
  ผู้ประกอบการภายในเขตส่งเสริมอุตสาหกรรมของบริษัท โดยมีรายละเอียดการดำเนินธุรกิจดังนี้

  บริษัท นวนคร อินเตอร์เนชั่นแนล การ์ด จำกัด

  ก่อตั้งในเดือนตุลาคม 2544
  ดำเนินธุรกิจด้านการรักษาความปลอดภัยภายในพื้นที่ของโครงการเขตส่งเสริมอุตสาหกรรมนวนคร
  ปัจจุบันมีทุนจดทะเบียนชำระแล้วจำนวน 6.3 ล้านบาท โดย ณ สิ้นปี 2545 บริษัทถือหุ้นอยู่ร้อยละ
  100.00 ของทุนจดทะเบียนชำระแล้ว แต่ในเดือนมีนาคม 2546
  บริษัทได้ตัดสินใจขายเงินลงทุนของบริษัท นวนคร อินเตอร์เนชั่นแนล การ์ด จำกัด จำนวน
  40,500 หุ้น หรือคิดเป็นร้อยละ 81.00
  ของทุนจดทะเบียนชำระแล้วให้แก่บุคคลภายนอกในขณะนั้น
  เนื่องจากบริษัทดังกล่าวมีผลประกอบการขาดทุนมาโดยตลอด
  อีกทั้งบริษัทไม่มีความชำนาญในการดำเนินธุรกิจดังกล่าวเพียงพอ
  ทำให้ปัจจุบันบริษัทคงเหลือการถือหุ้นในบริษัทดังกล่าวเพียงร้อยละ 15.08
  ของทุนจดทะเบียนชำระ แล้ว

  บริษัท ซูมิโช โกลบอลโลจิสติคส์ (ประเทศไทย) จำกัด (เดิม บริษัท นวนคร ดิสตริบิวชั่น
  เซ็นเตอร์ จำกัด)

  ก่อตั้งในปี 2532 เพื่อดำเนินธุรกิจด้านการให้บริการคลังสินค้าให้แก่บริษัทต่างๆ
  ที่ตั้งในพื้นที่โครงการเขตส่งเสริมอุตสาหกรรมนวนคร ปัจจุบันมีทุนจดทะเบียนชำระแล้วจำนวน
  180.00 ล้านบาท โดยบริษัทถือหุ้นอยู่ร้อยละ 1.71 ของทุนจดทะเบียนชำระแล้ว

  2.3 โครงสร้างรายได้

  โครงสร้างรายได้รวมของบริษัท นวนคร จำกัด (มหาชน) สำหรับปี 2552 – 2554
  สามารถแยกตามลักษณะการดำเนินงานได้ดังนี้

  หน่วย : ล้านบาท

+-----------------------------+------+-----+------+-----+------+-----+
| รายละเอียด                   | ปี    |     | ปี    |     | ปี    |     |
|                             | 2554 |     | 2553 |     | 2552 |     |
+-----------------------------+------+-----+------+-----+------+-----+
|                             | ร    | %   | ร    | %   | ร    | %   |
|                             | ายได้ |     | ายได้ |     | ายได้ |     |
+-----------------------------+------+-----+------+-----+------+-----+
| รายได้จากการขายที่ดิน           | 49   | 51  | 47   | 44  | 5    | 9   |
|                             | 7.55 | .75 | 7.43 | .63 | 6.04 | .91 |
+-----------------------------+------+-----+------+-----+------+-----+
| -                           | 26   | 27  | 22   | 20  | 3    | 5   |
| รา                          | 4.64 | .52 | 0.41 | .60 | 2.18 | .69 |
| ยได้จากการขายที่ดินโครงการนวนคร |      |     |      |     |      |     |
|                             |      |     |      |     |      |     |
| ปทุมธานี                      |      |     |      |     |      |     |
+-----------------------------+------+-----+------+-----+------+-----+
| -                           | -    | -   | 6    | 5   | 1    | 3   |
| ร                           |      |     | 3.50 | .94 | 9.97 | .53 |
| ายได้จากการขายที่ดินเขตปลอดอากร |      |     |      |     |      |     |
+-----------------------------+------+-----+------+-----+------+-----+
| -                           | 9    | 10  | 5    | 4   | -    | -   |
| รา                          | 8.96 | .29 | 3.25 | .98 |      |     |
| ยได้จากการขายที่ดินเขตพรีเมี่ยมโซน |      |     |      |     |      |     |
+-----------------------------+------+-----+------+-----+------+-----+
| -                           | 13   | 13  | 14   | 13  | 3.89 | 0   |
| รา                          | 3.95 | .93 | 0.27 | .11 |      | .69 |
| ยได้จากการขายที่ดินโครงการนวนคร |      |     |      |     |      |     |
| (โคราช)                     |      |     |      |     |      |     |
+-----------------------------+------+-----+------+-----+------+-----+
| รายได้จากการให้บริการ          | 42   | 44  | 52   | 49  | 45   | 79  |
|                             | 9.16 | .64 | 7.78 | .34 | 0.77 | .74 |
+-----------------------------+------+-----+------+-----+------+-----+
| รายได้จากค่าเช่า*              | 1    | 1   | 1    | 1   | 1    | 3   |
|                             | 7.46 | .82 | 5.82 | .48 | 7.11 | .03 |
+-----------------------------+------+-----+------+-----+------+-----+
| รายได้อื่น **                  | 1    | 1   | 4    | 4   | 4    | 7   |
|                             | 7.28 | .80 | 8.73 | .55 | 1.36 | .32 |
+-----------------------------+------+-----+------+-----+------+-----+
| รายได้รวม                    | 96   | 100 | 1,06 | 100 | 56   | 100 |
|                             | 1.45 | .00 | 9.75 | .00 | 2.47 | .00 |
+-----------------------------+------+-----+------+-----+------+-----+

หมายเหตุ : รายได้หลักของบริษัท ประกอบด้วย รายได้จากการขายที่ดินเฉลี่ยประมาณร้อยละ 40
ของรายได้รวม รายได้จากการให้บริการเฉลี่ยประมาณร้อยละ 55 ของรายได้รวม
และรายได้อื่นเฉลี่ยอยู่ประมาณร้อยละ 5 ของรายได้รวม

* รายได้ค่าเช่า คือรายได้จากการให้เช่าที่ดินและสถานที่

** รายได้อื่น = ดอกเบี้ยรับ รายได้รับเงินปันผลจากบริษัทที่เกี่ยวข้อง
รายการขาดทุนจากการด้อยค่าฯ

  นโยบายการรับรู้รายได้

-   รายได้จากการขายที่ดิน ตั้งแต่วันที่ 1 มกราคม 2554
    บริษัทถือปฏิบัติตามมาตรฐานการบัญชีฉบับที่ 18 เรื่องรายได้ ที่ผ่านมา
    บริษัทรับรู้รายได้จากการขายที่ดินโครงการพัฒนาอสังหาริมทรัพย์เพื่อขาย
    โดยวิธีอัตราส่วนค่างวดที่ถึงกำหนดชำระ ดังนั้นตั้งแต่วันที่ 1 มกราคม2554
    บริษัทเปลี่ยนนโยบายการบัญชีจากการรับรู้ตามวิธีอัตราส่วนค่างวดที่ถึงกำหนดชำระ
    เป็นวิธีรับรู้เมื่อโอนกรรมสิทธิตามสัญญา โดยปรับย้อนหลังในงบการเงิน 2553

-   รายได้จากการให้บริการ
    จะรับรู้เป็นรายได้เมื่อได้ให้บริการเสร็จสิ้นแล้วโดยไม่รวมภาษีมูลค่าเพิ่ม

  อนึ่ง ในช่วงระยะเวลา 3 ปีที่ผ่านมา บริษัทมีรายได้จากการขายที่ดินไม่แน่นอน
  เนื่องจากถ้าในปีใดที่บริษัทสามารถขายที่ดินเป็นแปลงใหญ่หรือในปีที่มีการรับชำระเงินค่าที่ดินตามสัญญาการขายที่ดินจำนวนมากก็จะทำให้ปีนั้นมีการรับรู้รายได้จากการขายที่ดินเพิ่มสูงขึ้นกว่าปกติ
  นอกจากนี้
  ในการตัดสินใจจัดซื้อที่ดินเพื่อก่อสร้างโรงงานของนักลงทุนส่วนใหญ่จะใช้ระยะเวลานานเนื่องจากการลงทุนในแต่ละครั้งจะใช้เงินลงทุนเป็นจำนวนมาก
  บริษัทจึงไม่สามารถคาดการณ์หรือประมาณการรายได้จากการขายที่ดินที่จะเกิดขึ้นในอนาคตได้
  และอาจเป็นปัจจัยที่ส่งผลกระทบต่อผลการดำเนินงานของบริษัทได้ กล่าวคือ
  ถ้าในปีใดบริษัทมีการรับรู้รายได้จากการขายที่ดินสูงบริษัทก็จะมีกำไรจากการดำเนินงานเป็นจำนวนมาก
  แต่ในกรณีกลับกันถ้าปีใดบริษัทมีการรับรู้รายได้จากการขายที่ดินต่ำก็จะส่งผลให้บริษัทมีกำไรลดลงตามไปด้วย
  แต่อย่างไรก็ตาม
  บริษัทได้เร่งปรับปรุงทีมงานขายของบริษัทให้มีประสิทธิภาพในการทำการตลาดมากยิ่งขึ้น
  รวมทั้งบริษัทได้กำหนดให้ฝ่ายการตลาดจัดทำประมาณการรายได้และเป้าหมายในการขายที่ดินในแต่ละปี
  ซึ่งในกรณีที่สามารถทำได้ตามเป้าหมายที่กำหนดไว้บริษัทจะจ่ายคอมมิชชั่นในอัตราพิเศษเพื่อเป็นการจูงใจในการทำงานของฝ่ายขายให้มากขึ้น
  อีกทั้งในอนาคตบริษัทจะมีแหล่งรายได้ใหม่จากการขายที่ดินในโครงการเขตประกอบการอุตสาหกรรมนวนคร
  (นครราชสีมา) ซึ่งจากเหตุผลต่างๆ
  ดังกล่าวอาจจะช่วยลดความไม่แน่นอนของรายได้จากการขายที่ดินของบริษัทได้บางส่วน

  ทั้งนี้ บริษัทคาดว่าจะมีการรับรู้รายได้จากการขายที่ดินในปี 2555
  ที่ได้ตกลงทำสัญญาซื้อขายที่ดินเสร็จ

  เรียบร้อยแล้ว ณ 31 ธันวาคม 2554 ดังนี้

  หน่วย : ล้านบาท

+--------------------------------+----------------+---------+----------+
| รายชื่อลูกค้า                      | พื้นที่            | รายไ    | ว        |
|                                |                | ด้ขายที่ดิน | ันที่ทำสัญญา |
+--------------------------------+----------------+---------+----------+
| Shinkawa Thailand Co.,Ltd.     | เข             | 126.77  | มีนาคม    |
|                                | ตอุตสาหกรรมทั่วไป |         | 2554     |
| บริษัท กิฟฟารีน สกายไลน์ ยูนิตี้ จำกัด   |                | 70.25   |          |
|                                | เขตอุตสาหกรรมทั่ว |         | สิงหาคม   |
| บริษัท นาคากาวา ซังเกียว (ไทยแลนด์) | ไปโครงการนวนคร | 7.66    | 2554     |
| จำกัด                           | (โคราช)        |         |          |
|                                |                | 25.82   | ธันวาคม   |
| บริษัท เอ็น อี พี                   | โครงการนวนคร   |         | 2553     |
| อสังหาริมทรัพย์และอุตสาหกรรม จำกัด   | (โคราช)        | 20.62   |          |
|                                |                |         | สิงหาคม   |
| บริษัท เพ็ทฟอร์ม (ไทยแลนด์) จำกัด    | โครงการนวนคร   | 7.49    | 2554     |
|                                | (โคราช)        |         |          |
| Toshin Denko Co.,Ltd.          |                | 58.19   | ตุลาคม    |
|                                | โครงการนวนคร   |         | 2554     |
| บริษัท สยามฟูโกกุ จำกัด             | (โคราช)        |         |          |
|                                |                |         | ตุลาคม    |
|                                | โครงการนวนคร   |         | 2554     |
|                                | (โคราช)        |         |          |
|                                |                |         | พฤศจิกายน |
|                                |                |         | 2554     |
+--------------------------------+----------------+---------+----------+
| รวมร                           |                | 316.80  |          |
| ายได้จากการขายที่ดินที่คาดว่าจะรับรู้ในปี |                |         |          |
| 2555                           |                |         |          |
+--------------------------------+----------------+---------+----------+